අවාරයේ අඹ පලදාව ලබාගැනීම සඳහා විශේෂ ව්‍යාපෘතියක් කුරුණෑගල දිස්ත්‍රික්කයේ ආරම්භ කිරීමට පියවර ගෙන ඇතැයි කුරුණෑගල දිස්ත්‍රික් ලේකම් කාර්යාලය සඳහන් කරයි.මේ මඟින් කුරුණෑගල දිස්ත්‍රික්කයේ අඹ පලදාව තවදුරටත් වැඩි කිරීම මෙහි අරමුණ වේ.ප්‍රථම අදියර යටතේ කුරුණෑගල දිස්ත්‍රික්කයේ ප්‍රාදේශීය ලේකම් කොට්ඨාස 30ම ආවරණය වන පරිදි ආදර්ශ අඹ වගා ස්ථාපිත කිරීමට සැලසුම් කර තිබේ.මහව, රස්නායකපුර, රිදීගම, ගල්ගමුව යන කොට්ඨාසවල අඹ වගාව දැනට ව්‍යාප්තව පවතී.අවාරයේ අඹ ගෙඩි ලබා ගැනීම සඳහා ක්‍රියාත්මක මේ වැඩසටහන පළාත් කෘෂිකර්ම දෙපාර්තමේන්තුව හා දිස්ත්‍රික් කෘෂිකර්ම අංශය ඒකාබද්ධව ක්‍රියාත්මක කරන අතර ගොවීන්ට අවශ්‍ය උපදෙස් ද ලබා දෙනු ඇත.